A Tanács irányelve
(1984. december 18.)
az egyes előre csomagolt folyadékok térfogat szerinti kiszerelésére vonatkozó tagállami jogszabályok közelítéséről szóló 75/106/EGK irányelv módosításáról
(85/10/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 100. cikkére,
tekintettel a Bizottság javaslatára [1],
tekintettel a Közgyűlés véleményére [2],
tekintettel a Gazdasági és Szociális Bizottság véleményére [3],
mivel a legutóbb a 79/1005/EGK irányelvvel [4] módosított 75/106/EGK tanácsi irányelv [5] elfogadása óta most vált szükségessé a borágazat termékei névleges térfogatérték-skálájának teljes harmonizációja valamennyi érintett termék vonatkozásában;
mivel a 75/106/EGK irányelvben bizonyos mennyiségek használatára előírt határidő egyes tagállamok számára nem biztosít elegendő időt arra, hogy kivonják a piacaikon még forgalomban lévő visszaváltható palackokat; mivel a nem szabványos palackok idő előtti cseréje komoly gazdasági következményekkel járna; mivel ennélfogva az érintett államok számára engedélyezni kell, hogy korlátozott ideig megengedjék piacaikon a szóban forgó mennyiségek használatát;
mivel a 75/106/EGK irányelv elfogadása óta a fogyasztási szokások alakulása azt mutatja, hogy a csendes borok esetében nagyobb mennyiség hozzáadása szükséges a jelzett űrtartalmakhoz;
mivel a 75/106/EGK irányelvet ennek megfelelően módosítani kell,
ELFOGADTA EZT AZ IRÁNYELVET:
1. cikk
"5. cikk
(1) A tagállamok a térfogat megállapításával, annak ellenőrzésére használt módszerekkel, illetve a III. melléklet I. oszlopában szereplő névleges térfogattal kapcsolatos okokra való hivatkozással nem tagadhatják meg, nem tilthatják és nem korlátozhatják az olyan előre csomagolt termékek forgalomba hozatalát, amelyek eleget tesznek az ezen irányelvben foglalt követelményeknek.
(2) Azok a tagállamok, amelyek 1973. december 31-én engedélyezték a III. melléklet II. oszlopában szereplő névleges térfogatokat, továbbra is engedélyezhetik azokat 1988. december 31-ig, illetve a 0,73 literes térfogat esetében 1985. december 31-ig.
(3) a) A III. melléklet 1. a) és b) pontjában felsorolt előre csomagolt termékek 1983. december 31-ét követően csak abban az esetben hozhatók forgalomba, ha azok névleges térfogata szerepel a III. melléklet I. és II. oszlopában. A 0,73 liter térfogatot 1986. január 1-jei hatállyal el kell hagyni a II. oszlopból.
b) A III. melléklet 1. a) és b) pontjában felsorolt előre csomagolt termékek 1988. december 31-ét követően csak abban az esetben hozhatók forgalomba, ha azok névleges térfogata szerepel a III. melléklet I. oszlopában.
c) A fenti a) ponttól függetlenül, a III. melléklet 1. a) pontjában felsorolt, és visszaváltható csomagolásban forgalmazott termékek az alábbi térfogatokban hozhatók forgalomba:
- 0,24 liter - 0,73 liter - 0,99 liter Franciaországban 1988. december 31-ig,
- 0,46 liter - 0,64 liter - 0,68 liter Görögországban 1988. december 31-ig,
- 0,19 liter - 0,36 liter - 0,475 liter - 0,72 liter - 0,95 liter - 1,75 liter - 1,88 liter Olaszországban 1985. december 31-ig.
(4) Az ezen irányelvben foglalt rendelkezések nem akadályozhatják azokat a nemzeti jogszabályokat, amelyek környezetvédelmi alapon határozzák meg a csomagolóanyagok használatát, azok újrahasznosítása vonatkozásában."
2. cikk
(1) A 75/106/EGK irányelv III. melléklete I. oszlopának 1. a) pontja a következő számokkal egészül ki: "6, 9 és 10".
(2) "0,187 (kizárólag repülőgépek és hajók fedélzetén történő fogyasztásra)"
.
3. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek az értesítéstől számított 12 hónapon belül megfeleljenek [6]. Erről haladéktalanul tájékoztatják a Bizottságot.
4. cikk
Ennek az irányelvnek a tagállamok a címzettjei.
Kelt Brüsszelben, 1984. december 18-án.